สุดารัตน์ จับแขนกอ.รมน. นอกเครื่องแบบ ถาม หลังตามถ่ายภาพขณะลงพื้นที่ปากเกร็ด
สุดารัตน์ ฝากถึง ประยุทธ์ จะเลือกตั้งแล้วเหตุใดเจ้าหน้าที่ทหารยังไม่กลับเข้ากรมกอง และปล่อยให้การเลือกตั้งเสรี บริสุทธิ์ เป็นธรรม พร้อมดักคอหลังคลิปจับแขนกอ.รมน. นอกเครื่องแบบ ถาม เผยแพร่ผู้มีอำนาจอย่าไปลงโทษลูกน้องซึ่งเป็นข้าราชการชั้นผู้น้อยที่ต้องทำตามคำสั่งผู้มีอำนาจเลย27 ม.ค.2562 รายงานว่า สุดารัตน์ เกยุราพันธุ์ ประธานยุทธศาสตร์การเลือกตั้งพรรคเพื่อไทย พูดคุยกับเจ้าหน้าที่นอกเครื่องแบบ จากกองอำนวยการรักษาความมั่นคงภายในราชอาณาจักร(กอ.รมน.) ที่ติดตามการลงพื้นที่ของ สุดารัตน์ พร้อมคณะที่ อ.ปากเกร็ด จ.นนทบุรี ตั้งแต่ช่วงเช้าถึงเย็นวานนี้(26 ม.ค.62)จากเหตุการณ์ดังกล่าว สุดารัตน์ ตั้งคำถาม ไปยัง พล.อ.ประยุทธ์ จันทร์โอชา หัวหน้าคณะรักษาความสงบแห่งชาติ และ กอ.รมน. ว่า เมื่อมีพระราชกฤษฎีกาจัดการเลือกตั้งแล้ว เหตุใดเจ้าหน้าที่ทหารยังไม่กลับเข้ากรมกอง และปล่อยให้การเลือกตั้งเสรี บริสุทธิ์ เป็นธรรมแต่กลับพบว่าตลอดการลงพื้นที่พบปะประชาชนจะถูกเจ้าหน้าที่ทหาร ติดตาม และถ่ายภาพนิ่งรวมทั้งบันทึกวิดีโอ และนำภาพถ่ายรวมถึงข้อมูลไปรายงานต่อผู้บังคับบัญชา จึงรู้สึกว่าวิธีการดังกล่าว เป็นการกดดันและคุกคามการทำหน้าที่ของตนเอง เพราะต้องพบเหตุการณ์ในลักษณะนี้ทุกครั้ง ที่ลงพื้นที่ประธานยุทธศาสตร์การเลือกตั้งพรรคเพื่อไทย มองว่า เมื่อมีพระราชกฤษฎีกาเลือกตั้งออกมา ก็ขอให้ผู้มีอำนาจโดยเฉพาะ พล.อ.ประยุทธ์ในฐานะหัวหน้าคณะรักษาความสงบแห่งชาติ คืนประชาธิปไตย โดยผ่านกระบวนการการเลือกตั้งที่บริสุทธิ์ เสรีและเป็นธรรมสุดารัตน์ ตั้งคำถามด้วยว่า พล.อ.ประยุทธ์ เป็นนายกรัฐมนตรี เป็นหัวหน้าคณะรักษาความสงบแห่งชาติ และกำลังจะมีสถานะเป็นว่าที่แคนดิเดตนายกฯ ของพรรคการเมืองหนึ่ง ในการเลือกตั้งครั้งนี้ กำลังใช้อำนาจสั่งการหน่วยงานของรัฐภายใต้การบังคับบัญชาของตน อย่าง กอ.รมน. และใช้งบประมาณแผ่นดินที่มาจากภาษีอากรของประชาชน มาใช้ในการติดตามคู่แข่งทางการเมือง เพื่อเอาเปรียบทางการเมืองและเป็นการข่มขวัญหรือไม่รวมทั้งเห็นว่า พล.อ.ประยุทธ์ควรจะสั่งการให้กองอำนวยการรักษาความมั่นคงภายในราชอาณาจักร จัดกำลังพลไปดูแลความปลอดภัยให้กับพี่น้องประชาชนในพื้นที่ 3 จังหวัดชายแดนภาคใต้ จะเป็นประโยชน์คุ้มกับภาษีของประชาชน ไม่ใช่ส่งกำลังพลมาติดตามคู่แข่งทางการเมืองอย่างเช่นทุกวันนี้อย่างไรก็ตาม สุดารัตน์ ระบุด้วยว่า เมื่อคลิปนี้เผยแพร่ ก็ขอร้องผู้มีอำนาจอย่าไปลงโทษลูกน้องซึ่งเป็นข้าราชการชั้นผู้น้อยที่ต้องทำตามคำสั่งผู้มีอำนาจ
สุดารัตน์ ฝากถึง ประยุทธ์ จะเลือกตั้งแล้ว เหตุใดเจ้าหน้าที่ทหารยังไม่กลับเข้ากรมกอง และปล่อยให้การเลือกตั้งเสรี บริสุทธิ์ เป็นธรรม พร้อมดักคอหลังคลิปจับแขน กอ.รมน.
เลือกตั้ง 62,สุดารัตน์ เกยุราพันธุ์,กอ.รมน,พรรคเพื่อไทย,ประยุทธ์ จันทร์โอชา,นอกเครื่องแบบ